jkorsvik/nowiki_second_scrape_merged huggingface dataset:
Herman Dahl (youtuber)

Herman Dahl (født 3. mai 2002 i Oslo) er en norsk youtuber, skuespiller og TV-personlighet.


== Bakgrunn og virke ==
Fra han var 11 år spilte han rollen som Axel i NRK-serien Jenter. Denne rollen hadde han i sesong 1–5 (2013–2015), og igjen i siste episode av sesong 10, som hadde TV-premiere i 2017.Dahl har også en YouTube-kanal med over 126 000 abonnenter, som har resultert i at han vant Gullsnutten i kategorien «Årets YouTuber» som 14-åring i april 2017. I 2019 vant han kategorien «Årets inspirasjon» i samme prisutdeling. Dette var en helt ny kategori, hvor det var årets Gullsnutten-nominerte som stemte frem vinneren.
Han har også deltatt i to sesonger av TV 2-serien Generasjon Z (2018 og 2019), en realitydokuserie om kommende unge stjerner.
I februar 2020 vant han dirigentkonkurransen Maestro på NRK som 17-åring, og i desember 2020 endte han på tredjeplass i NRK-konkurransen Maskorama. Samme år var han også med som seg selv i en episode av Klassen (sesong 3) på NRK.
Dahl er en del av nettverket Splay Norge, og bidro på låta Nå er det jul med The sPlayers i 2018 sammen med Murdrocks, Isabelle Eriksen, Agnetesh og Stina Talling.I 2021 var Dahl deltager i en ny sesong av gameshowet Fangene på fortet.


== TV ==
Utdrag over deltakelser i ulike tv-programmer:


== Referanser ==


== Eksterne lenker ==
(no) Herman Dahl på Instagram 
(no) Herman Dahl på YouTube 
(en) Herman Dahl på Internet Movie Database 
(en) Herman Dahl på Spotify
The Rembrandts

The Rembrandts er en amerikansk pop og rockegruppe etablert i 1989, splittet i 1997 og ble gjenforent i 2000. Gruppen er mest kjent for låten "I'll Be There for You" som var tittellåt til TV-serien Venner for livet, fra 1994.


== Medlemmer ==
Danny Wilde (f. 3. juni 1956 i Maine) – sang, gitar, bassgitar, keyboard, mandolin, munnspill, slagverk
Phil Solem (f. 1. juli 1956 i Duluth, Minnesota) – sang, gitarr, bassgitar, mandolin, banjo, keyboard, slagverkTidigere medlemmerMark Karan – gitar, sang


== Diskografi ==
Album
1990 – The Rembrandts
1992 – Navnløst album
1993 – Maybe Tomorrow
1995 – LP
2001 – Lost Together
2005 – Choice Picks (samlealbum)
2006 – Greatest Hits (samlealbum)
2019 – Via SatelliteSingler1991 – "Save Me" / "Show Me Your Love"
1991 – "Just the Way It Is, Baby" / "New King"
1991 – "Someone" / "Just the Way It Is, Baby"
1992 – "Johnny Have You Seen Her?"
1992 – "Maybe Tomorrow" / "Maybe Tomorrow"
1992 – "Rollin' Down the Hill" / "Rollin' Down the Hill"
1995 – "Don't Hide Your Love"
1995 – "I'll Be There for You"
1995 – "This House Is Not a Home"
1996 – "Drowning in Your Tears"


== Eksterne lenker ==
(en) Offisielt nettsted  Arkivert 3. november 2011 hos Wayback Machine.
(en) The Rembrandts på Apple Music 
(en) The Rembrandts på Discogs 
(en) The Rembrandts på MusicBrainz 
(en) The Rembrandts på SoundCloud 
(en) The Rembrandts på Spotify 
(en) The Rembrandts på Songkick 
(en) The Rembrandts på Last.fm 
(en) The Rembrandts på Genius — sangtekster 
(en) The Rembrandts på AllMusic
11. serierunde i Bundesliga 2020/21

11. runde i Bundesliga 2020–2021 startet fredag 11. desember 2020 med Wolfsburg – Eintracht Frankfurt, hoveddelen av kampene ble spilt lørdag 12. desember mens runden avsluttet med Bayer Leverkusen – Hoffenheim søndag 13. desember.


== Kampfakta ==
Fredag 11. desember

Lørdag 12. desember

Søndag 12. desember


== Referanser ==
Kurt Stettler

Kurt Stettler (født 21. august 1932 i Stettlen i Sveits, død 8. desember 2020 i Zürich) var en sveitsisk fotballspiller.
Han var målvakt og deltok på det sveitsiske laget i VM i fotball 1962. Stettler spilte ellers for det meste for fotballaget FC Basel fra 1957 til 1964, i alt i 160 kamper.
Stettler døde 8. descember 2020 i Zürich av covid-19 i en alder av 88 år.


== Referanser ==


== Eksterne lenker ==
(en) Kurt Stettler – Transfermarkt 
(en) Kurt Stettler – national-football-teams.com 
(en) Kurt Stettler – FootballDatabase.eu 
(en) Kurt Stettler – EU-Football.info 
(en) Kurt Stettler – FBref
Larry Dixon

Larry Dixon (født 31. august 1942 i Nowata i Oklahoma i USA, død 4. desember 2020 i Montgomery i Alabama) var en amerikansk politiker.
Han tilhørte det republikanske parti. Han var medlem av Representantenes hus i delstaten Alabama fra 1978 til 1982, og var så medlem av Alabamas senat fra 1983 til 2011. 
Dixon døde 4. desember 2020 i Montgomery i Alabama i en alder av 78 år.


== Referanser ==
Eduardo Galvão

Eduardo Galvão (født 19. april 1962 i Rio de Janeiro i Brasil, død 7. desember 2020 samme sted) var en brasiliansk skuespiller.
Hans karriere begynte i 1989. Han er kjent for sine roller som Otacilio i Porto dos Milagres, som Armando i O Beijo do Vampiro og som dr. Roger i Bom Sucesso.
Galvão døde av covid-19 den 7. desember 2020 i Rio de Janeiro i en alder av 58 år.


== Referanser ==


== Eksterne lenker ==
(en) Eduardo Galvão på Internet Movie Database 
(en) Eduardo Galvão hos The Movie Database
Ragnvald Thilesen

Ragnvald Thilesen (født 1946 i Oslo) er en norsk tidligere skolemann og sakprosaforfatter. Fra 1993 til 1999 var han skolesjef for Utdanningsetaten i Oslo. 
Skolesjef Jan B. Ommundsen sa opp sin stilling i 1992 da han ble direktør for Høyskolen Kristiania. Ragnvald Thilesen tok over rollen som skolesjef fra 1993. I 1999 trakk Thilesen seg fra stillingen etter opplevelse av manglende tillit fra byråd Grete Horntvedt etter store budsjettoverskridelser i etaten.Assisterende skolesjef, Turid Kjølseth, ble etter dette utnevnt til fungerende skolesjef, men trakk seg fra stillingen i sympati med skolesjef Ragnvald Thilesen.Thilesen ble deretter stabssjef ved Høgskolen i Oslo.
I 2002 gav han ut boken, Skolen i samfunnet - styring og ledelse i skolen Kommuneforlaget AS, sammen med sosiolog Tor Høst og rektor Berit Broch.


== Referanser ==
Sørathabaskiske språk

Sørathabaskiske språk, også kalt apachespråk, er en underfamilie av athabaskiske språk som snakkes primært i Sørvest-USA (deriblant Arizona, New Mexico, Colorado og Utah) med to utstikkere i Oklahoma og Texas. Språkfamilien snakkes også i de nordlige mexicanske statene Sonora, Chihuahua, Durango, Coahuila og Nuevo León.  Disse språkene tales av varierende grupper av apache og navahoer. Athabaskiske språk snakkes ellers av mange urfolk i Alaska, Canada, Oregon og det nordlige California.
De vestlige apacher og navahoer kaller seg selv for henholdsvis nnee biyáti’ og ndee biyáti’.
Flere velkjente historiske personer snakket sørathabaskisk som førstespråk. Geronimo (Goyaałé) som snakket mescalero-chiricahua war en berømt krigsleder. Manuelito snakket navajo og er berømt for sitt lederskap under og etter den lange vandringen til Navajo.
Carol Sutton

Carol Sutton (født Dickerson; født 3. desember 1944 i New Orleans i Louisiana i USA, død 11. desember 2020 samme sted) var en amerikansk skuespiller som opptrådte på teater, film og fjernsyn, kjent for sine roller i filmene Steel Magnolias, Monster's Ball og Ray.


== Liv og virke ==


=== Bakgrunn ===
Dickerson ble født i New Orleans. Hun begynte å studere ved det katolske Xavier University i hjembyen, men sluttet uten eksamen etter å ha giftet seg med Archie Sutton, som hun senere skilte seg fra. Hun arbeidet for Total Community Action og ble sertifisert innen Early Childhood Development fra Texas Southern University i Houston.


=== Karriere ===
Sutton hadde sin debut som skuespiller på Dillard University i New Orleans. Hun spilte meget i filmer, han viet var parallelt det meste av sitt yrkesaktive liv engasjert i teateret og underviste i teater i sin hjemby. Hun fikk en lang rekke støttende roller, biroller, i amerikansk film og fjernsyn, i produksjoner som The Pelican Brief, Candyman: Farewell to the Flesh, American Horror Story: Coven, True Detective, Kidnap, The Last Exorcism og Killer Joe.I 2012 mottok Sutton en New Orleans Lifetime Achievement Award.Sutton døde i New Orleans den 11. desember 2020 av komplikasjoner forårsaket av covid-19. Hun hadde da i levende live en datter, en sønn og fem barnebarn.


== Filmografi ==


=== Film og fjernsyn ===


== Referanser ==


== Eksterne lenker ==
(en) Carol Sutton på Internet Movie Database 
(fr) Carol Sutton på Allociné 
(en) Carol Sutton hos Rotten Tomatoes 
(en) Carol Sutton hos The Movie Database
Musikkåret 2021

Musikkåret 2021 er en oversikt over utgivelser, hendelser, fødte og avdøde personer med tilknytning til musikk i 2021.


== Hendelser ==
20. februar: Melodi Grand Prix 2021 avholdes i H3 Arena Fornebu.


== Priser og konkurranser ==


== Listeplasseringer ==


=== Årets album ===

Totalt 16 album har toppet den norske albumlista i løpet av 2021. Flest uker på førsteplass er Olivia Rodrigo med debutalbumet hennes Sour som lå på førsteplass i totalt ti uker, hvorav den lå på førsteplass de ni første ukene.


=== Årets hits og singler ===

Totalt 20 singler har toppet den norske singellista i løpet av 2021. Flest uker på førsteplass er The Kid Laroi og Justin Biebers singel «Stay» som lå på førsteplass i totalt elleve uker.


== Dødsfall ==


== Se også ==
Musikkalbum fra 2021
Sanger fra 2021


== Referanser ==
Ibnu Saleh

Ibnu Saleh (født 8. oktober 1961 i Prabumulih på Sumatra i Indonesia, død 4. oktober 2020 i Pangkal Pinang på Bangka-Belitung-øyene) var en indonesisk politiker. 
Han var medlem av Partai NasDem. Mellom 2016 og 2017 var han viseregent for Central Bangka Regency. I 2017 ble han regent der. 
Saleh døde 4. oktober 2020 på et sykehus i Pangkal Pinang av covid-19, i en alder av 58 år.


== Referanser ==
Fylkesvei 1809

Fylkesvei 1809 går mellom Myklegard i Løten og Grindalsmoen i Elverum.
Veien ble opprettet som forbindselsesvei mellom gamle og nye traséer av riksvei 3 / riksvei 25. Før de nye traséene ble tatt i bruk var Chausseen / Hamarvegen del av Rv3 / Rv25.


== Kommuner og knutepunkter ==

 LøtenUten navn 

Ånestadvegen 

Mæringsvegen 
Chausseen 

 ElverumHamarvegen 


== Referanser ==


== Eksterne lenker ==
Kartverkets norgeskart
Vegvesenets vegkart

(no) Statens vegvesen – trafikkmeldinger Fv1809
(no) Statens vegvesen – trafikkmeldinger
Odd Jan Sandsdalen

Odd Jan Sandsdalen (født 29. juni 1944) er en norsk forfatter, skuespiller, sceneinstruktør og redaktør. 
Sandsdalen er født i Seljord og er nå bosatt i Thailand hvor han er redaktør for månedsmagasinet Nordic i Thailand. Han er utdannet skuespiller fra Statens teaterhøyskole (1965–1968) og har jobbet som sceneinstruktør og spilt i filmene Himmel og helvete (1969), En dag i Ivan Denisovitsj' liv (1970) og Dagny (1977). Fra 1968 til 1977 var han skuespiller ved Det Norske Teatret. Han har arbeidet som frilanser i NRK og bokanmelder i Arbeiderbladet, Varden og Telemark Arbeiderblad.Som forfatter debuterte han i 1969 med diktsamlingen Konfidensielt og har siden fått utgitt en rekke bøker. Han er sønn av forfatteren Ingebjørg Kasin Sandsdalen og forfatteren, journalisten og folkeminnesamleren Halvor J. Sandsdalen, og har redigert ei bok med utvalgte dikt av faren. Han satt i Det litterære råd i Den norske Forfatterforening fra 1984.


== Bøker ==
1969 – Konfidensielt – diktsamling
1970 – Reise i tid – diktsamling
1975 – Miriam – roman
1978 – Ei utstrekt hand er ei halv stjerne – diktsamling
1981 – Det står ein regnboge spen – diktsamling
1982 – Eskild – roman
1985 – Rom - vegger - vindauge – diktsamling
1986 – Snart skal Lise gråte – novellesamling
1987 – Skuggane grip sine svarte penslar – diktsamling
1989 – Tre dikt – diktsamling
1990 – Intenst i kvart sekund - Seléne – diktsamling
1992 – Gaias bleikblå mantel – diktsamling
1996 – Lyset er så bløtt i desember – diktsamling
2000 – Monsunregnet legg ned trommestikkene sine – diktsamling


== Referanser ==


== Eksterne lenker ==
(en) Odd Jan Sandsdalen på Internet Movie Database 
(no) Digitaliserte bøker av Odd Jan Sandsdalen hos Nasjonalbiblioteket
NextGenerationEU

NextGenerationEU (NGEU) er en et midlertidig rekonstruksjonsfond på 750 milliarder euro, vedtatt av EU i 2020. Fondet ble vedtatt for å støtte medlemsland som var blitt skadelidende i Koronaviruspandemien som brøt ut i mars 2020. Europakommisjonen kunne for å finansiere fondet, ta opp lån i markedet.NGEU ble vedtatt for perioden 2021–2023. Det knytter seg til, men kommer i tillegg til EUs alminnelige budsjett (Den flerårige finansielle ramme (FFR), Multiannual Financial Framework (MFF)) for perioden 2021–2027. Samlet summerte NGEU og FFR seg til 1824,3 milliarder euro. Det er det største rekonstruksjonsfond vedtatt for EU gjennom tidene.Beløpet i NGEU fordeles på sju programmer:
Rekonstruksjons- og soliditetsfond: 672,5 (utdeles som lån: 360 mrd., tilskudd: 312,5 mrd.)
ReactEU: 47,5 mrd.
Horisont Europa: 5 mrd.
InvestEU: 5,6 mrd.
utvikling av landdistrikter: 7,5 mrd.
Fondet for rettferdig omstilling (FRO): 10 mrd.
rescEU: 1,9 mrd.


== Referanser ==
Virgin Galactic

Virgin Galactic er et romfartsselskap grunnlagt i 2004 av Richard Branson, som også grunnla flyselskapet Virgin Atlantic.
Selskapet har som mål å levere kommersielle, suborbitale flyvninger med SpaceShipTwo. I mai 2021 fløy en utgave av fartøyet, «Unity», med to piloter til en høyde av 89 km før det seilte tilbake til jorden.Selskapet eier The Spaceship Company, som fabrikkerer romfartøyer.


== Referanser ==


== Eksterne lenker ==
(en) Offisielt nettsted 
(en) Virgin Galactic – kategori av bilder, video eller lyd på Commons 
Virgin Galactic på Twitter 
Virgin Galactic på Facebook 
Virgin Galactic på Instagram 
Virgin Galactic på YouTube
East of Piccadilly

East of Piccadilly er en britisk kriminalfilm fra 1941 regissert av Harold Huth. Manuset ble skrevet av J. Lee Thompson og Leslie Storm. Det var basert på romanen med samme navn av Gordon Beckles. De to sentrale hovedrollene blir spilt av Judy Campbell og Sebastian Shaw.


== Handling ==
En prostituert kvinne, Sadie Jones, tar med seg en fåmælt og mystisk mann hjem til sin leilighet i Soho. Han kveler henne med en nylonstrømpe. En mann ringer til krimforfatteren Tamsie Green, som holder en fest i forbindelse med lanseringen av hans seneste bok, og forteller at et drap har blitt begått i 175 Greek Street. Green setter seg inn i en drosje. Der sitter også én av festdeltakerne, krimreporteren Penny Sutton. De begir seg til den oppgitte adressen og finner den døde kvinnen. Når Tamsie senere bringer med seg politiet til leiligheten, er liket sporløst forsvunnet.


== I rollene ==
Judy Campbell – Penny Sutton
Sebastian Shaw – Tamsie Green
Niall MacGinnis – Joe
Henry Edwards – Førstebetjent
George Pughe – Oscar Kuloff
Martita Hunt – Ma
George Hayes – Mark Struberg
Cameron Hall – George
Edana Romney – Sadie Jones
Bunty Payne – Tania
Charles Victor – Redaktør
Frederick Piper – Ginger Harris
Bill Fraser – Maxie


== Omtale ==
Mens TV Guide kalte East of Piccadilly en «utdatert mysteriefortelling», skrev Moria at filmen klarte seg gjennom en viss kvikkhet og at dialogen ofte hadde en tørrvittighet ved seg.


== Referanser ==


== Eksterne lenker ==
(en) East of Piccadilly på Internet Movie Database 
(en) East of Piccadilly på AllMovie
Nord-Østerdal videregående skole

Nord-Østerdal videregående skole er en offentlig videregående skole som ligger på Tynset i Innlandet fylke. I skoleåret 2021/2022 har skolen 440 elever.Skolen tok i bruk et nytt bygg våren 2013.
I samme bygg som skolen ligger Tynset tannklinikk, Tynset høyskolesenter og et kontor for Ungt entreprenørskap.


== Referanser ==
Værnesløva

Værnesløva er et steinrelieff i ytterveggen, på venstre side av korportalen (døra), på Værnes kirke i Stjørdal, Trøndelag. Kirka er bygd mellom 1130 og 1190, og relieffet er datert til samme periode. 
Løva har blitt tolket på flere ulike måter. Den kan ha vært brukt til å legge hånden på når man avla ed. Den har også blitt tolket som et symbol på «den onde» som sluker en synder, med henvisning til at «djevelen går omkring som en brølende løve» (1. Pet 5.8). Selv om motivet viser en synder som får sin fortjente straff, trenger ikke løva å symbolisere djevelen; løva er et uttrykk for positive krefter og en rettferdig dom.

Relieffet nevnes av flere som et eksempel på lombardisk stilinnflytelse i tidlig nordisk middelalderskulptur. Løver var et vanlig dyr i denne stilen, også som «portalløve». De nærmeste sammenlignbare løveskulpturene finnes i Sør-Skandinavia.Det er også flere andre avbildninger av løver og løve-aktige figurer i kirkebygget; i alt 18. I tympanonfeltet over nordportalen finnes en skridende løve.


== Se også ==
Løve (symbol)
Værnesstolen


== Referanser ==
Eyak (språk)

Eyak er et utdødd språk i na-denéfamilien som tidligere ble snakket av indianerstammen eyak fra det sørlige Alaska, nær munningen av elven Copper. Navnet eyak kommer av Igya'aq, et Chugach Sugpiaq-navn på en eyak-landsby, ved munningen av Eyakelven.Tlingit, et annet na-denéspråk, har tatt vare på mange stedsnavn i eyak langs kysten av Alaskabukta, ofte kombinert med etymologier. De athabaskiske språkene er de som er nærmest beslektet med eyak. 
Språket hadde bare noen hundre talende da europeerne kom til Nord-Amerika, og ble det første av språkene til urfolkene i Alaska som døde ut. Den siste taleren som hadde eyak som morsmål Marie Smith Jones (1918–2008). Språket er likevel blitt dokumentert av lingvister, og lært som andrespråk av noen få entusiaster.


== Referanser ==
Anna Sofie Hartmann

Anna Sofie Hartmann (født 1984 i Nakskov på Lolland) er en dansk filmregissør og manuskriptforfatter. 
Hun er utdannet ved Deutsche Film- und Fernsehakademie Berlin og debuterte med avgangsfilmen Limbo i 2014. 
Hennes annen spillefilm, Giraffe, hadde premere på Locarno Film Festival i 2019.


== Referanser ==


== Eksterne lenker ==
(en) Anna Sofie Hartmann på Internet Movie Database 
(da) Anna Sofie Hartmann på Filmdatabasen 
(da) Anna Sofie Hartmann på danskefilm.dk 
(en) Anna Sofie Hartmann hos The Movie Database
Liste over Dallas Cowboys-sesonger

Denne artikkelen viser sesonger for Dallas Cowboys, et amerikansk fotballag i National Football League (NFL). Listen viser sesongresultater for Cowboys fra 1960 til dags dato, inkludert resultater i sluttspill og utmerkelser for individuelle spillere og hovedtrenere. Cowboys ble stiftet i 1960 som et ekspansjonslag. Laget har nådd sluttspillet 33 ganger, mer enn noe annet lag i NFL, har den lengste rekken av vinnende sesonger med 20, nest flest turer til NFC Championship Game (14, bak San Francisco 49ers' 15) og nest flest turer til Super Bowl (8, delt med Denver Broncos og Pittsburgh Steelers). Cowboys har spilt for to NFL Championships og vunnet fem, hvor alle var Super Bowls.
Cowboys vant Super Bowls VI, XII, XXVII, XXVIII og XXX. De tapte i Super Bowls V, X og XIII. Siden seieren i Super Bowl XXX har Cowboys nådd sluttspillet 12 ganger, men kun vunnet fem kamper og ikke nådd NFC Championship Game siden.


== Sesonger ==


== Fotnoter ==


== Referanser ==
Pierre Lacroix

Pierre Lacroix (født 3. august 1948 i Montréal i Québec i Canada, død 13. desember 2020 i Las Vegas i Nevada i USA) var en kanadisk ishockeyfunksjonær.


== Karriere ==
Lacroix ble den 24. mai 1994 utnevnt av National Hockey League til general manager av sportsfranchisen Quebec Nordiques, etter at han i 21 år hadde virket som spilleragent. Han forble dette også etter at han flyttet til Denver i den amerikanske delstaten Colorado. Der fikk han navnet endret til Colorado Avalanche. Med Avalanche vant han Stanley Cup i 1996 og i 2001. Etter sesongen 2005/06 trakk han seg ut av den daglige drift embedet som franchisens president. Hans oppgave som General Manager ble overtatt av François Giguère.
Lacroix var med på å stifte Colorado Avalanche Charity Fund, som i hans periode fra 1995 til 2006 innbragte i alt 11 millioner dollar for veldedige formål i  Colorado. Den 8. april 2008 ble han opptatt i Colorado Sports Hall of Fame.
Lacroix døde den 13. desember 2020 i Las Vegas av covid-19.


== Referanser ==


== Eksterne lenker ==
Biografi på Colorado Avalanches nettside
Verdensdagen mot barnearbeid

Verdensdagen mot barnearbeid er en FN-dag som avholdes hver 12. juni. Dagen ble innført av Den internasjonale arbeidsorganisasjonen (ILO) i 2002 for å rette oppmerksomheten mot, samt skape aktivisme for å kjempe mot barnearbeid.


== Se også ==
Liste over FN-dager
FNs konvensjon om barnets rettigheter
Barnas dag
Internasjonal dag for barn som er blitt utsatt for angrep
Den internasjonale jentedagen


== Eksterne lenker ==
(en) Offisielt nettsted 
(en) World Day Against Child Labour - 12 June, via Den internasjonale arbeidsorganisasjonen (ILO)
(en) International Programme on the Elimination of Child Labour (IPEC), via ILO
Verdensdagen mot barnearbeid, via FN-sambandet
Verdensdagen mot barnearbeid, via Landsorganisasjonen i Norge (LO)
Halo-bøyle

En halo-bøyle (uttalt «hey lo») er et beskyttelsesbøyle eller en form for sikkerhetsbur brukt i formel 1 og på andre formelbiler, og består av en bøyle som beskytter hodet til sjåføren i tilfelle krasj.
Testing av halo-bøylen ble gjennomført i 2016 og 2017, og fra og med 2018-sesongen gjorde det internasjonale bilsportforbundet halo obligatorisk på alle biler i formel 1, formel 2, formel 3, formel 4 og formel E. Lignende innretninger brukes i IndyCar-serien, Super Formula og australske S5000.


== Se også ==
Deformasjonssone
Veltebur
HANS-krage
Bilhjelm


== Referanser ==
Divya Bhatnagar

Divya Bhatnagar (født 17. september 1986 i Delhi i India, død 7. desember 2020 i Mumbai) var en indisk skuespiller og produksjonsmanager. 
Hun var kjent for fjernsynsshow som Sethji, Shrimaan Shrimati Phir Se, Sawaare Sabke Sapne… Preeto og Yeh Rishta Kya Kehlata Hai. Hennes karriere startet med showet Chand Ke Paar Chalo i 2006. Hun spilte også i Bollywood-filmer som 99 og Sapne Sakar karo. 
Hun ble diagnostisert med covid-19, og døde av sykdommen på SevenHills Hospital i Mumbai, i en alder av 34 år.


== Referanser ==


== Eksterne lenker ==
(en) Divya Bhatnagar på Internet Movie Database
Intervensjon

Intervensjon kan vise til

Hjelpeintervensjon
Humanitær intervensjon
Militær intervensjon
Kenyas intervensjon i Somalia
CIAs intervensjoner utenfor USA
Den franske intervensjonen i Mexico
Den allierte intervensjonen i den russiske borgerkrig
Den anglo-indiske intervensjonen i Indokina
Eksplosiv patron

En eksplosiv patron er en patron som enten er feilkonstruert eller sabotert og etterlatt med hensikt at de skal bli funnet av og tatt i bruk av opprørere og fiendtlige styrker. Slikt materiell er designet for å eksplodere slik at våpenet blir ødelagt, og ofte også for å skade eller drepe personen som prøver å bruke våpenet. Sabotasje kan også omfatte ammunisjon til rakettdrevne granater eller bombekastergranater.


== Historisk bruk ==
Eksplosive patroner ble brukt av allierte og tyske styrker under den andre verdenskrig, av USA i Vietnam (Project Eldest Son), i Irak og Afghanistan, samt muligens av Sovjetunionen i Afghanistan og av regjeringsstyrker i den syriske borgerkrigen.


== Distribusjon ==
Eksplosive patroner kan distribueres til fiendens styrker gjennom salg på svartebørsen, ved å «miste» den under transport, eller ved å bevisst legge den igjen på slagmarken under tilbaketrekning. Dersom anledningen byr seg kan eksplosive patroner også blandes inn i fiendens ammunisjonslager eller fylles i våpenet til døde fiender.


== Effektivitet ==
Hovedformålet med eksplosive patroner er at det er demoraliserende for fiendens krigsinnsats ved at den forårsaker dødsfall og våpenbrekkasjer.
Imidlertid er det ganske sannsynlig at eksplosive patroner også vil ende opp med å bli brukt av vennlige styrker eller til og med av de styrkene som selv introduserte de eksplosive patronene. Bruk av små ladninger som bare ødelegger våpenet brukes derfor noen ganger dersom det er stor sjanse for at sabotert ammunisjon vil bli brukt av vennlige styrker, som for eksempel når en ammunisjonsforsyning ser ut til å ha «falt av» en lastebil.


== Se også ==
Trykktesting av ammunisjon til skytevåpen
Overtrykksammunisjon
Panserbrytende ammunisjon


== Referanser ==